Diari Oficial de la Generalitat Valenciana


Sumari del DOGV 9603, del 25-05-2023 (2023/5658)

RESOLUCIÓ de 19 de maig de 2023, de la Direcció General de Funció Pública, per la qual es convoca borsa d'ocupació temporal per al nomenament de personal funcionari interí o nomenament provisional per millora d'ocupació, del cos tècnic facultatiu de prevenció de riscos laborals, seguretat i salut en el treball A2-03, corresponent a l'oferta d'ocupació pública ordinària de 2017 i estabilització de 2017 i 2018 per al personal de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9603

Data del DOGV
:   25-05-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/5658


Data del document
:   19-05-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 19 de maig de 2023, de la Direcció General de Funció Pública, per la qual es convoca borsa d'ocupació temporal per al nomenament de personal funcionari interí o nomenament provisional per millora d'ocupació, del cos tècnic facultatiu de prevenció de riscos laborals, seguretat i salut en el treball A2-03, corresponent a l'oferta d'ocupació pública ordinària de 2017 i estabilització de 2017 i 2018 per al personal de l'Administració de la Generalitat. [2023/5658]  
Després de la modificació de la normativa estatal bàsica en matèria de funció pública introduïda per la Llei 20/21, de 28 de desembre, de mesures urgents per a la reducció de la temporalitat, i amb la finalitat d'adaptar la normativa autonòmica i introduir les previsions aprovades, mitjançant el Decret llei 12/22, de 23 de setembre, del Consell, s'ha procedit a modificar determinats articles i disposicions de la Llei 4/21, de 16 d'abril, de la funció pública valenciana i entre altres, la disposició tretzena, en el primer paràgraf de la qual ha establit que «durant el període de dos anys des de l'entrada en vigor d'aquesta llei, podran inscriure's en les borses de treball vinculades al desenvolupament d'ocupació pública previstes en l'article 18.6 de la present llei els qui hagen aprovat almenys alguna de les proves en l'últim procés selectiu o en l'immediatament anterior» i en el segon paràgraf ha establit que «sense perjudici del que es preveu en l'apartat anterior, el personal que havent-se presentat, resulte cessat a conseqüència de no haver superat el corresponent procés selectiu derivat dels processos d'estabilització d'ocupació temporal aprovats i publicats en el DOGV abans del 31 de desembre de 2022, podran inscriure's en les borses d'ocupació temporal vinculades al desenvolupament de les respectives ofertes d'ocupació pública».  
  
La determinació dels aspirants que poden ser admesos en les borses d'ocupació temporal, que es constituïsquen després de l'entrada en vigor de l'adaptació normativa, ha quedat definida en aquest nou marc legal i, per tant, la normativa reguladora d'aquesta matèria haurà d'adaptar-se a aquesta.  
En aquest sentit, l'article 34 i 35 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs i mobilitat del personal de la funció pública valenciana, regula la constitució i funcionament de les borses d'ocupació temporal. En aquestes, s'integraran els aspirants ordenats per la suma de la puntuació que els corresponga, conforme amb la baremació de mèrits prevista en l'article 9 de l'Ordre 18/2018, si bé aquest ordre de prelació tindrà les excepcions establides en l'article 6 de l'esmentada ordre.  
  
L'Annex II de la Llei 4/21, de 16 d'abril de la funció pública valenciana, estableix la correspondència de l'A2-21, cos superior de gestió i prevenció de riscos laborals de l'Administració de la Generalitat i l'A2-05, cos superior de gestió en seguretat i salut en el treball de l'Administració de la Generalitat de la Llei 10/2010, de 9 de juliol, amb l'A2-03, cos tècnic facultatiu de prevenció de riscos laborals, seguretat i salut en el treball.  
La Resolució de 23 de desembre de 2022, de la Conselleria de Justícia, Interior i Administració Pública disposa l'adaptació de la classificació dels llocs de treball de l'Administració de la Generalitat a la Llei 4/21, de 16 d'abril, de la funció pública valenciana i aprova les relacions de llocs de treball de la Presidència i de les conselleries de l'Administració de la Generalitat, així com els organismes i entitats els llocs de treball i el personal de les quals són gestionats per la conselleria competent en matèria de funció pública.  
Vista la correspondència de cossos establida en la Llei 4/21, de 16 d'abril, i la relació de llocs de treball vigent, pertoca convocar una única borsa d'ocupació temporal que agrupe els processos selectius dels cossos afectats per aqueixa correspondència.  
Mitjançant les següents ordres es van convocar proves selectives dels cossos indicats, convocatòries de les quals procedeix la present convocatòria de borsa d'ocupació temporal:  
- Ordres 51/2019 i 52/2019, de 9 de desembre, de la Conselleria de Justícia, Interior i Administració Pública, per la qual es convoquen proves selectives d'accés al cos superior de gestió en prevenció de riscos laborals de l'Administració de la Generalitat, A2-21, sector administració especial, convocatòria 51/18 torn lliure general i convocatòria 52/18 torn de promoció interna, pel sistema de concurs oposició, corresponents a l'oferta pública d'ocupació ordinària de 2017 per al personal de l'Administració de la Generalitat.  
- Ordres 80/2019 i 81/2019, de 27 de desembre, de la Conselleria de Justícia, Interior i Administració Pública, per la qual es convoquen proves selectives d'accés al cos superior de gestió en seguretat i salut en el treball de l'Administració de la Generalitat, A2-05, sector administració especial, convocatòria 77/18 torn lliure general i persones amb diversitat funcional i convocatòria 78/18 torn de promoció interna, pel sistema de concurs oposició i procés d'estabilització d'ocupació de 2017 i 2018 per a personal de l'Administració de la Generalitat.  
  
Finalitzats els processos selectius corresponents a les esmentades convocatòries pertoca, en l'exercici de les facultats que té conferides aquesta Direcció General de Funció Pública, oïda la comissió de seguiment de borses d'ocupació temporal i de conformitat amb el que s'estableix en el Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, convocar la constitució de la borsa d'acord amb les següents bases:  
  
Primera. Convocatòria de la borsa d'ocupació temporal.  
Convocar la constitució de la borsa d'ocupació temporal per al nomenament de personal funcionari interí i/o nomenament provisional per millora d'ocupació del cos tècnic facultatiu de prevenció de riscos laborals, seguretat i salut en el treball, sector d'administració especial, torn lliure i persones amb diversitat funcional i promoció interna corresponent a l'oferta d'ocupació pública estabilització de 2017 i 2018 i ordinària de 2017 per al personal de l'Administració de la Generalitat (convocatòries 51/18, 52/18, 77/18 i 78/18), a fi que, quan les necessitats del servei el requerisquen, puguen proveir-se provisionalment llocs de treball classificats per a la seua provisió per aquest personal de l'administració de la Generalitat, de conformitat amb el que estableix l'Ordre de 18/2018, 19 de juliol, de la Conselleria de Justícia, Administració Pública, Reformes Democràtiques i Llibertats Públiques, reguladora de la matèria.  
  
Segona. Integrants de la borsa.  
La borsa estarà integrada pel personal que complisca alguns dels següents requisits:  
1. Que havent participat en les proves selectives d'accés al cos tècnic facultatiu de prevenció de riscos laborals, seguretat i salut en el treball A2-03, torn lliure i promoció interna corresponent a les ofertes d'ocupació pública d'estabilització de 2017 i 2018 i ordinària de 2018 per al personal de l'administració de la Generalitat, de les quals deriva aquesta borsa, haja aprovat algun exercici d'alguna de les convocatòries 51/18, 52/18, 77/18 i 78/18 o del procés selectiu immediatament anterior.  
2. El personal funcionari interí, laboral temporal o en nomenament per millora d'ocupació que resulte cessat en un lloc de l'A2-03 a conseqüència de no haver superat el corresponent procés selectiu derivat dels processos d'estabilització d'ocupació temporal aprovats i publicats en el DOGV abans del 31 de desembre de 2022, sempre que haja participat i haja sigut qualificat en les convocatòries 77/18 i 78/18 de les quals deriva la present borsa.  
  
Tercera. Requisits dels aspirants  
1. Per a formar part de la borsa es precisa que l'últim dia de termini de la presentació de sol·licituds per a formar part d'aquesta, s'estiga en possessió dels requisits exigits en la convocatòria de les proves selectives d'accés al cos tècnic facultatiu de prevenció de riscos laborals, seguretat i salut en el treball, sector d'administració especial, torn lliure i promoció interna, corresponent a l'estabilització de 2017 i 2018 i ordinària de 2018 per al personal de l'Administració de la Generalitat, del qual es constitueix la borsa (convocatòries 51/18, 52/18, 77/18 i 78/18). A més, per al nomenament de personal funcionari interí i/o nomenament provisional per millora d'ocupació, s'hauran de reunir els requisits específics del lloc a exercir, si és el cas.  
  
2. Condicions generals de les persones aspirants.  
2.1. Nacionalitat. Tindre la nacionalitat espanyola o d'un estat membre de la Unió Europea, o d'algun estat al qual siga aplicable la llibertat de circulació de treballadors. Independentment de la seua nacionalitat, el cònjuge de les i els espanyols i de les persones nacionals d'altres estats membres de la Unió Europea, i quan així ho preveja el corresponent tractat, el cònjuge dels nacionals d'algun estat en què siga aplicable la llibertat de circulació dels treballadors, sempre que no estiguen separats de dret. Així mateix, i amb les mateixes condicions que els cònjuges, hi podran participar els seus descendents i els del seu cònjuge, menors de vint-i-un anys o majors d'aquesta edat, que visquen a càrrec seu.  
  
2.2. Edat: tindre setze anys i no haver aconseguit l'edat de jubilació.  
  
2.3. Estar en possessió del títol universitari d'enginyeria tècnica, diplomatura universitària, títol d'Arquitectura tècnica o equivalent i complides les condicions per a obtindre-ho abans de la finalització del termini de presentació de sol·licituds i dispose del certificat que l'acredite. Les persones aspirants amb titulacions obtingudes a l'estranger hauran d'estar en possessió de la corresponent credencial d'homologació o, si és el cas, del corresponent certificat d'equivalència. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
2.4. Capacitat. Posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques.  
2.5. Habilitació. No haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas de personal laboral, no trobar-se inhabilitada o inhabilitat per sentència ferma o a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir. Si es tracta de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
3. Els requisits exigits per a participar en les convocatòries 51/18, 52/18, 77/18 i 78/18 hauran de mantindre's durant la vigència de la present borsa.  
4. La possessió del requisit de titulació s'acreditarà dins del termini de presentació de sol·licituds, llevat que ja conste acreditat i inscrit en el Registre de Personal de l'Administració de la Generalitat, i en aquest cas bastarà al·legar-ho. La resta dels requisits exigits hauran d'acreditar-se abans del nomenament, en el termini que a aquest efecte es concedisca.  
5. L'ordre de prelació en la formació de borses d'ocupació temporal s'obtindrà del resultat de la suma de la puntuació obtinguda en la baremació de mèrits. En cas d'igualtat de puntuació prevaldrà l'obtinguda pel personal amb diversitat funcional. Si l'empat es produeix entre dues persones amb diversitat funcional, es triarà al de major grau de discapacitat. Excepte les excepcions exposades, en cas d'igualtat de puntuació entre les persones d'una mateixa borsa, prevaldrà la persona amb major nombre d'exercicis aprovats, si persisteix l'empat qui haja obtingut la major puntuació total en aquests. Si encara persistira l'empat, s'estarà a la puntuació obtinguda en cada apartat del barem començant pel primer. Finalment, es dirimirà a favor del sol·licitant de major edat.  
  
6. El personal amb dret a integrar-se en la borsa de conformitat amb la base segona, haurà de presentar la seua sol·licitud en el termini de presentació de sol·licituds. Comprovat d'ofici que està exercint un lloc de treball enquadrat en el cos A2-03, per al qual haja sigut nomenat de la borsa gestionada per aquesta direcció general, es farà constar la seua situació com a actiu per estar laboralment actiu i, en el termini de deu dies comptats a partir de l'endemà a la data del cessament, haurà de presentar la sol·licitud d'activació en la situació de disponible o disponible especial que li corresponga.  
Quarta. Barem de mèrits  
Les persones aspirants seran ordenades prenent en consideració els següents mèrits i puntuacions:  
1. Experiència professional. El màxim de punts a obtindre pel present apartat serà de 36 punts:  
- Temps de serveis prestats en llocs de treball de l'Administració de la Generalitat, o dels seus organismes autònoms, classificats per a la seua provisió per personal del cos A2-03, sector d'administració especial: 0,15 punts per mes complet de servei en actiu.  
- Temps de serveis prestats en altres llocs de treball de l'Administració de la Generalitat, o dels seus organismes autònoms, les competències dels quals en matèria de personal s'exercisquen per la Conselleria de Justícia, Interior i Administració Pública, no contemplats en l'apartat anterior: 0,10 punts per cada mes complet de servei en actiu.  
  
- Temps de serveis prestats en altres administracions públiques, entitats públiques empresarials de la Generalitat i altres entitats de dret públic del sector públic de la Generalitat en llocs de treball amb iguals funcions a les corresponents al cos A2-03: 0,08 punts per cada mes complet de servei en actiu.  
2. Proves selectives. Es valorarà fins a un màxim de 50 punts, segons la puntuació obtinguda pels següents conceptes:  
a) Fins a un màxim de 25 punts per haver superat la totalitat dels exercicis eliminatoris, o si és el cas, una puntuació proporcional al nombre d'exercicis superats en les proves selectives convocades per a l'ingrés en l'Administració de la Generalitat en el cos, escala, APF, agrupació de llocs de treball o categoria professional respecte de la qual es constitueix la borsa. Només podran al·legar-se puntuacions d'exercicis de l'última oposició convocada per a l'accés al cos, escala, APF, agrupació de llocs de treball o categoria professional i respecte de la qual es constitueix la borsa (convocatòries 51/18, 52/18, 77/18 i 78/18). Es valorarà la millor puntuació en el cas que haja superat diversos exercicis de les diferents convocatòries relacionades.  
  
b) Fins a un màxim de 25 punts per la suma de les notes dels exercicis realitzats per l'aspirant mitjançant un repartiment proporcional. Només podran al·legar-se puntuacions d'exercicis de l'última oposició convocada per a l'accés al cos, escala, APF, agrupació de llocs de treball (APT) o categoria professional i respecte de la qual es constitueix la borsa. (convocatòries 51/18, 52/18, 77/18 i 78/18). No seran valorats els exercicis que siguen qualificats com a apte o no apte. Es valorarà la millor puntuació obtinguda en el cas que haja superat exercicis de la mateixa convocatòria d'entre les convocatòries relacionades.  
  
c) Fins a un màxim de 12 punts, per l'aprovació d'exercicis d'oposicions en anteriors proves selectives d'accés al cos A2-03, sector d'administració especial, convocades per a l'ingrés en l'Administració de la Generalitat, respecte de la qual es constitueix la borsa, valorant 3 punts per exercici aprovat de les dues últimes convocatòries.  
  
3. Valencià. La valoració dels coneixements de valencià s'efectuarà puntuant, fins a un màxim de 8 punts, el nivell més alt obtingut dels següents.  
  
Nivells Puntuació  
A1 0,5  
A2 (oral) 1  
B1 (elemental) 3  
B2 4  
C1 (mitjà) 6  
C2 (superior) 8  
  
  
Addicionalment, però sense depassar el límit de 8 punts, es valoraran els certificats de capacitació tècnica (llenguatge administratiu, llenguatge de mitjans de comunicació i correcció de textos) expedits per la Junta Qualificadora de Coneixements de Valencià, amb 0,5 punts cadascun.  
4. Idiomes comunitaris. Es valorarà fins a 4 punts el coneixement de llengües oficials de la Unió Europea, diferents de la llengua espanyola segons els nivells especificats en la taula adjunta.  
El coneixement de cada idioma comunitari es valorarà conforme a les puntuacions per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), conformement a l'escala que es detalla en la taula adjunta al present punt.  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris.  
Les equivalències entre els ensenyaments regulats pel Reial decret 967/1988, de 2 de setembre, i les regulades pels Reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula següent:  
5. Altres titulacions. Es valorarà la possessió de títols acadèmics iguals o superiors al que siga exigit per a l'acompliment dels llocs a cobrir fins a un màxim de 4 punts, assignant 2 punts per:  
a) Cada titulació que s'acredite de superior nivell acadèmic a l'establida com a requisit de participació en la borsa.  
b) Cada titulació addicional del mateix nivell acadèmic de l'acreditada com a requisit de participació en la borsa.  
La superació de les proves d'accés als diferents nivells educatius, únicament s'entendran vàlides com a compliment del requisit d'accés, quan no s'estiga en possessió de la titulació exigida, i, en cap cas, seran valorades com a mèrit.  
6. Grau de discapacitat. Si la persona aspirant acredita un grau de discapacitat igual o superior al 33 % se li assignaran 5 punts i si acredita un grau igual o superior al 65 % la puntuació serà de 10 punts. Aquesta circumstància pot ser al·legada i puntuada en qualsevol moment en què s'acredite, així com rectificada en cas de millora de la persona després d'una revisió.  
  
Cinquena. Acreditació dels mèrits  
Sense perjudici del que es disposa en la normativa general reguladora del procediment administratiu comú, i en tant no siga possible la comprovació telemàtica entre administracions dels mèrits al·legats, en el termini concedit a aquest efecte, els requisits i mèrits s'acreditaran pel personal aspirant de la següent forma:  
1. Experiència professional:  
a) Als exclusius efectes del present barem, els llocs de treball la naturalesa jurídica dels quals haja sigut objecte de modificació, es considerarà que sempre han tingut la mateixa classificació que posseïsquen en el moment de la sol·licitud d'integració en la borsa corresponent. Igualment, els llocs es consideraran que sempre han pertangut al cos, escala, APF o categoria professional en la qual es van integrar.  
b) Respecte dels serveis prestats i al·legats per les persones aspirants en llocs de treball de l'Administració de la Generalitat gestionats per la direcció general amb competències en matèria de funció pública, seran comprovats d'ofici. Si s'hagueren prestat, però no s'hagueren al·legat, no li seran valorats fins a l'actualització de la borsa.  
  
c) Respecte dels serveis prestats en altres administracions públiques, entitats públiques empresarials de la Generalitat i altres entitats de dret públic del sector públic de la Generalitat, s'haurà d'aportar certificacions oficials expedides per l'òrgan competent de l'administració corresponent, de l'entitat pública empresarial de la Generalitat o de l'entitat de dret públic del sector públic de la Generalitat en el qual conste la denominació del lloc exercit, el grup de titulació exigit en el lloc, funcions desenvolupades en el lloc i especificació del tipus de jornada assignat en el lloc (completa i/o a temps parcial amb el seu percentatge).  
  
2. Proves selectives: es comprovarà d'ofici la puntuació obtinguda en cadascun dels exercicis realitzats per les i els aspirants.  
3. Valencià: certificacions oficials expedides o homologades per la Junta Qualificadora de Coneixements de Valencià. Únicament es valoraran els certificats provisionals mentre la Junta no haja expedit les corresponents certificacions definitives.  
4. Idiomes comunitaris: títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com els que s'indiquen en la normativa, per la qual s'estableix un sistema de reconeixement de la competència en llengües estrangeres en la Comunitat Valenciana.  
A l'efecte d'acreditar aquest mèrit cal tindre en compte que les paperetes no serviran com a acreditació.  
5. Altres titulacions: titulacions acadèmiques oficials expedides per òrgan competent. En aquells supòsits en què l'expedició del títol es trobe en tràmit, es podrà acreditar mitjançant la presentació del certificat acadèmic de finalització d'estudis expedit per la universitat, juntament amb el rebut de l'abonament de les taxes corresponents.  
  
6. Persones amb diversitat funcional: Certificat acreditatiu del grau de discapacitat igual o superior al 33 % expedit per l'òrgan competent. Així com certificat de capacitats a l'efecte de demanda d'ocupació, o si escau, l'acreditació d'haver-ho sol·licitat.  
  
Sisena. Sol·licituds de participació i procediment de constitució  
1 Les persones aspirants hauran d'emplenar la sol·licitud d'inscripció, la seua autobaremació i la documentació acreditativa del compliment dels requisits a què es refereix la base tercera, així com dels mèrits al·legats, en el termini de cinc dies hàbils, comptats des de l'endemà de la publicació de la present resolució en el Diari Oficial de la Generalitat Valenciana.  
2. La sol·licitud d'inscripció i la seua autobaremació a les quals es refereix l'apartat anterior, es troba disponible en el següent enllaç de la pàgina web de la conselleria de Justícia, Interior i Administració Pública: https://gvborses.gva.es/gvborses haurà d'emplenar-se a través d'aquest aplicatiu, obtenint el justificant de la seua presentació..  
A l'efecte de presentar aquesta sol·licitud, en la web de la Conselleria de Justícia, Interior i Administració Pública podrà accedir al manual de l'usuari:  
https://cjusticia.gva.es/va/web/recursos-humanos/instruccions-aplicacio-gvborses-funcio-publica  
3. Les persones queden vinculades a les dades que hagen fet constar en la seua sol·licitud. Si els requisits o els mèrits ja consten acreditats i inscrits en el Registre de Personal de l'Administració de la Generalitat bastarà al·legar-ho.  
4. La comissió de seguiment de les borses d'ocupació temporal efectuarà la baremació de mèrits al·legats per les persones aspirants que complisquen els requisits per a l'admissió a la borsa, es procedirà a la integració en la borsa d'acord amb la puntuació resultant. El llistat provisional de la mateixa es farà públic en la pàgina web de la Conselleria de Justícia, Interior i Administració Pública. http://www.justicia.gva.es/web/recursos-humanos amb indicació de les causes d'exclusió i la puntuació assignada als aspirants admesos.  
5. Els aspirants exclosos i aquells aspirants admesos que hagen d'esmenar o aclarir algun mèrit disposaran d'un termini de cinc dies, comptats a partir de l'endemà de la publicació del llistat provisional, per a al·legar les consideracions pertinents sobre la valoració provisional de mèrits. No podrà invocar-se cap mèrit que no haja sigut al·legat en la sol·licitud d'inscripció. La comissió de seguiment estudiarà les al·legacions presentades i, formularà proposta de llistat definitiu a la Direcció General de Funció Pública, que dictarà resolució i ordenarà la seua publicació en els llocs indicats anteriorment.  
  
6. En el cas que el nombre de sol·licituds siga molt superior a l'estimació de vacants que es preveja cobrir, la comissió de seguiment de les borses d'ocupació temporal podrà acordar la baremació d'un nombre determinat d'aspirants, segons l'autobaremació efectuada. La resta d'aspirants seran baremats a mesura que les necessitats el requerisquen.  
  
7. Els mèrits que no consten inscrits i que no s'acrediten de la manera establida en la present convocatòria no es valoraran, així com els mèrits al·legats hauran d'haver sigut obtinguts amb anterioritat a la data de finalització del termini de presentació de sol·licituds d'inscripció en borsa.  
8. La titulació requerida per a ser admés haurà de constar en el Registre de Personal o en defecte d'això, adjuntar-la a la sol·licitud. En cas contrari, serà exclòs del procés.  
  
Setena. Àmbit territorial de les borses.  
1. L'àmbit territorial d'aquesta borsa d'ocupació temporal és de caràcter provincial i la provisió de llocs s'efectuarà de conformitat al que es disposa en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques.  
2. Les persones interessades hauran d'indicar en la seua sol·licitud d'inscripció la o les províncies en les quals estigueren interessades a ser nomenades i no s'admetrà, excepte causa justificada acordada per la comissió de seguiment de borses d'ocupació temporal, posteriors canvis o ampliacions de província.  
  
Huitena. Normes de funcionament.  
1. La present borsa s'ajustarà en el seu funcionament al que es disposa en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, així com als criteris de la comissió de seguiment.  
2. Els llocs seran proveïts per ordre de puntuació en el barem, amb les excepcions a l'ordre de prelació previstes en l'ordre reguladora.  
  
3. De conformitat amb el que s'estableix en l'article 4.1 de l'esmentada ordre, aquesta borsa tindrà caràcter preferent i la borsa vigent fins a la constitució de la mateixa adquirirà el caràcter de supletòria.  
  
Novena. Recursos  
1. La present resolució posa fi a la via administrativa i contra aquesta cal interposar recurs de reposició, amb caràcter potestatiu, davant el mateix òrgan que l'ha dictada, en el termini d'un mes a partir de l'endemà de la seua publicació, de conformitat amb els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques.  
2. De no recórrer en reposició i conformement al que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, les persones interessades poden interposar recurs contenciós administratiu davant el Jutjat Contenciós Administratiu de València, en el termini de dos mesos a comptar des de l'endemà de la publicació d'aquesta resolució.  
3. Els emplaçaments en els recursos contenciosos administratius que se substancien contra la present resolució es realitzaran mitjançant la inserció del corresponent edicte en el Diari Oficial de la Generalitat Valenciana.  
  
València, 19 de maig de 2023.- El director general de Funció Pública: David Alfonso Jarque.